JohanHeinsen/ENO huggingface dataset:
Lolland-Falsters Stifts-Tidende, 1825-01-04
Blandt de, der har lidt ved det frygtelige Orcanveir, Mandagen den 20de December forrige Aar, kan Pastor Høgh i Gamborg Præstegaard i Fyen især henregnes. Han bekjendtgjør i Fyens Stifts Addresseavis, at 14 Fag Tag, med Tømmer og Alt, kastedes af hans største og bedste Ladebygning, det tilbageblevne Tag gjort faldefærdigt, og den af ham indavlede Rug er nu udsat for den næsten uophørlige Regn, foruden at hans ved Gaarden satte Kornhæs ere omblæste og adsplittede, o. s. v. - J denne Anledning anmoder Hr. Pastoren sine Creditorer, at tilstaae sig nogen Betalingsfrist, da han haaber, at Gud, ved opvakt Hielp, igjen opklarer for ham Nutidens og især Øieblikkets mørke Udsigter. Forøvrigt haves om denne Orcan følgende Efterretninger: Kl. imellem 10 og 11 om Aftenen blæste en Kareth om paa Slotspladsen i Kjøbenhavn, og mangfoldige Bygninger i Staden ere beskadigede, deels paa Tage deels paa Vinduer, som, efter Reisendes Forsikring, har havt til Følge, at Tagstene ere stegne fra 20 Rbd. til det Tredobbelte. Glarmesterne have ogsaa havt god Fortjeneste. J en af de store kongel. Plantager skal være omblæst henimod 4000 store Træer, og man vil vide, at Bernstorfs Mindestøtte imellem Lundehuset og Lyngbye ogsaa skal være omstyrtet.
Lolland-Falsters Stifts-Tidende, 1825-01-04
Fra Helsingøer skrives: Den dybt oprørte Søes høie Brusen og Stormens voldsomme Stød, hvorved Husene bævede, Braget af hist nedstyrtende Skorsteens dele, her nedramlende Tagsteen, sønderslagne Vinduer, omblæste Plankeværker og oprykkede Træer, saavelsom Frygten for at Høivande skulde oversvømme den lavtliggende Deel af Byen, gjorde Opholdet næsten lige saa skræksomt i Husene, som det var farligt at færdes paa Gaderne.
Lolland-Falsters Stifts-Tidende, 1825-01-04
J Slagelse var Orcanen saa stærk, at den tog fat i en fraspændt Vogn med Kalesche paa og førte den langs op af Gaden. Udenfor Byen styrtede en Stald længde omkuld, hvorved 7 Stude bleve dræbte. -J Aalborg, Aarhuus og Horsens ere Bygninger og Plankeværker beskadigede; men i Aarhuus ledsagedes Stormen af fjern Torden og Lynild.
Lolland-Falsters Stifts-Tidende, 1825-01-04
Løverdagen den 18de December indtraf det Uheld, at en Baad med 8 Mand kantrede i Nærheden af Hammermøllen, hvorved 5 Nennesker druknede, af hvilke 4 vare Smedesvende der fra Værket; den ene af de Forulykkede skal efterlade sig Kone og flere Børn.
Lolland-Falsters Stifts-Tidende, 1825-01-04
Onsdagen den 8de sank Fisker Peder Jacobsens Baad, af Skovshoved Fiskerleie imellem Kjøbenhavn og Stevns, hvorved Broderen Jens Jacobsen blev frelst af Fiskeren Hans Sørensen, men Peder Jacobsen blev strax borte. Han var en brav, retskaffen ung Mand, og Præsten Høegh i Gjentofte modtager milde Gaver til hans efterladte Enke. Reisende fortælle, at sidste Maaneds frygtelige Storme havde hævet Vesterhavet saa høit, at Vrag af Skibe, der vare strandede paa Vestkysten af Jydland, vare skyllede over Landstrimlen og opfiskede inde i Liimfjorden.
Lolland-Falsters Stifts-Tidende, 1825-01-04
Odense. Det vedbliver endnu stedse med det haarde Veir, hvorved manges Juleglæder ere forstyrrede. Næsten hver Aften reiser sig en frygtelig Storm, som med korte Mellemrum vedholder langt ud paa Natten. Vandet nedstrømmer derhos saa overflødigt, at Engene langs med Aaen ligne Søer. Flere Skibe skulle være strandede paa Sjællands Kyst.
Lolland-Falsters Stifts-Tidende, 1825-01-04
Efter Jversens Avis skal der i Sjælland og Jydland grassere Skarlagens= og Nervefeber, hvilken sidste ogsaa skal findes i Odense, især udenfor St. JørgensPort.
Lolland-Falsters Stifts-Tidende, 1825-01-04
Hovedstaden faaer nu baade et Læseselskab for tydsk juridisk Literatur, og et nyt engelsk Læseselskab. Til det første indbydes af Candidat T. Algreen-Ussing; det andet skal efter Planen indeholde deels et Udvalg af engelske scientiske og æsthetiske Journaler, og deels nye Skrivter, der tildrage sig almindelig Opmærksomhed, blandt hvilke Lord Byrons, Walter Scotts, Th. Moores &c.
Lolland-Falsters Stifts-Tidende, 1825-01-04
Fra dette Aars Begyndelse fortsættes Tidsskrivtet Harpen, i Forening med Litteratur= Kunst= og Theaterbladet, under den ny Titel, Kjøbenhavns Morgenblad. Tre Nummere skulle udgaae ugentlig og Prisen bliver 13 Mk. 8 s. S. og T. qvartaliter.
Lolland-Falsters Stifts-Tidende, 1825-01-04
Ved Menighedens Valg den 16de f. M. i den almindelige Forsamling havde følgende trende Pastorer de fleste Stemmer, nemlig: Dhrr. Dr. Johannsen i Glückstadt, Dassel, Forfatter til det bekiendte Børneskrivt: "den gutmanske Families Reiser, og D. L. Hopffner. R. af D., i Pinneberg, og af disse vil nu i næste Maaned en blive udvalgt til Sognepræst ved St. Petri Kirke i Kjøbenhavn.
Lolland-Falsters Stifts-Tidende, 1825-01-04
Af en Cancellieskrivelse af 22de Marts 1803 sees: at det er rigtigst, i Overeensstemmelse med Forordningen af 8de Januar 1787, at lade alt hvad der i mindste Maade staaer i Forbindelse med Godseierens Jnteresse, paakiende af den almindelige Skifteret.
Lolland-Falsters Stifts-Tidende, 1825-01-04
Den 17de December er der meddeelt G. Franck, af Aalborg Bevilling til i 2 Aar at opføre Skuespil i de danske Provindser udenfor Kjøbenhavn, imod passende Afgivt til hvert Steds Fattigvæsen.
Lolland-Falsters Stifts-Tidende, 1825-01-04
Under 10de Decbr. er Kunstberider J. Zieschech meddeelt Bevilling til at give Forestilling i Ridekonstenm. v. i Kjøbstæderne udenfor Kjøbenhavn. Vor Landsmand Albert Thorvaldsen er i denne Tid bleven udnævnt til Æresmedlem af Kunstacademiet, i Petersborg.
Lolland-Falsters Stifts-Tidende, 1825-01-04
J jydske Aviser findes følgende forlangt Jndrykkelse, "Ved afsagt Dom i den kongelige Landsoverret i Viborg er Landinspecteur Sørensen til Lauenhovgaard tilkjendt at betale 6 Rbdlr. 2 Mk. S. og T. til Gjordemoderen i Mollerup, for at have sat ham 6 Klysterer.
Lolland-Falsters Stifts-Tidende, 1825-01-04
Kjøbenhavns Torvepriser, den 31te December 1824. Rug 2 Rbd. 3 Mk. a 2 Rbd. 5 Mk.; Hvede 3 Rbd. 3 Mk. a 4 Rbd.; Byg 1 Rbd. 5 Mk. 12 s. a 2 Rbd. 12 s.; Havre 1 Rbd. 3 Mk. 12 s. a 1 Rbd. 4 Mk. 8 s.; Ærter 2 Rbd. 3 Mk. a 3 Rbd. 2 Mk. Tønden. Røget Flæsk 1 Rbd. 5 Mk. a 2 Rbd.; grønsaltet Ditto 1 Rbd. 3 Mk. a 1 Rbd. 4 Mk. 8 s. Lispundet. Smør 9 Rbd. 3 Mk. a 11 Rbd. Fjerdingen. Æg 1 Mk. 10 s. a 1 Mk. 12 s. Snesen.
Lolland-Falsters Stifts-Tidende, 1825-01-04
Anecdoter. til. Jeg er kommen i Lære hos en Slagter, og min Mester har allerede to Gange ladet mig flaae, og vil med det første lade mig stikke ihiel. Jndsluttet er to Oxer, hvoraf den ene er en Koe, hvormed jeg forbliEders Søn.
Lolland-Falsters Stifts-Tidende, 1825-01-04
Kjøbenhavns Børs-Cours, den 31te December. Hamborg 2 M. 217, a vista 220. - Species 224. Disconto 5 Procent. - Specier solgtes til 13 Mk. 7 s. Kongelige Obligationer (uden Renter) 86 1/4 a 86 3/4 Rbd. Sedler. Nationalbank=Obligationer (af Laanet den 4de Februar 1820) uden Renter i rede Sølv 100 1/2 Rbd., dito i Sedler 112 1/2 Rbd. Norske Laan til 6 Procent 105 a 105 1/2. Hamborger Laan, 3000 Mk., 98. - Dito dito 4000 Mk., 98. Norske Rigsbanksedler 165 a 166 Rbdlr. Svenske Sedler 3 Mk. 2 s. pr. 1 Rd. Rigsgjeld.
Lolland-Falsters Stifts-Tidende, 1825-01-04
Jgaar Eftermiddag, Kl. mellem 3 og 4, ankom først Rideposten til Mariboe.
Lolland-Falsters Stifts-Tidende, 1825-01-04
Bekjendtgjørelser. En Dreng, ved Navn Hans Madsen, 16 Aar gl., i blaae Trøie og Buxer, er bortgaaet af sin Tjeneste, for 3 Uger siden, fra Peder Skoemager, Gaardmand i Thorebye, og kan, i Tilfælde af Paagribelse, afleveres hos Birkedommeren Cancellieraad Hartmann i Saxkjøbing.
Lolland-Falsters Stifts-Tidende, 1825-01-04
Auctioner. De Stervboet efter afgangne Madame Hoff heri Byen tilhørende faste Eiendomme, blive opbudne til Bortsælgelse ved 3de offentlige Auctioner, der afholdes Onsdagen den 12te, 19de og 26de Januarii næste Aar, hver Dags Formiddag Kl. 10. Fornævnte Eiendomme, bestaaer af: Gaarden No. 16 paa den vestre Side af Adelgaden her i Byen, indeholdende 11 Fag Forhuus, hvori 3de Jern-Kakkelovne, og 10 Fag Sidehuus, indrettet til Kjøkken, Bryggers og Pakkammer m.v., samt et paa den østre Side af samme Gade, ligeover for det foranbeskrevne Sted, værende Huus, der har Matricul No. 99, stort 6 Fag Forhuus, indrettet til Loe og Lade. Med begge Stæderne følger fornødent Gaardsrum og Haugepladse, samt circa 2 Skpr. Lands Jord i Byens Klostermark, og Andeel i Græsningsretten paa Overdrevet Bekkeskov.
Lolland-Falsters Stifts-Tidende, 1825-01-04
Samme Dag som 1ste Auction over Stæderne afholdes, nemlig: Onsdagen den 12te Januarii næste Aar, bliver ligeledes foretaget Auction over Stervboets Løsere og Effecter, bestaaende af: gode Meubler af alle Slags, gode Sengeklæder og Linned, noget Urtekram, samt eller Sølv, Kobber, Tin, Messing og Jernfang, med mere. Sluttelig bemærkes, at de tvende første Auctioner over Stæderne afholdes paa Byens Raadstue, hvorimod 3die Auction foregaaer i Gaarden No. 16. Conditionerne til disse Auctioner kan forinden erfares paa mit Contoir. Nyested Byefoged Contoir, den 31te Decbr. 1824. Prom.
Lolland-Falsters Stifts-Tidende, 1825-01-04
Jfølge Forlig og derefter passeret ExeStege, ention, samt efter vedkommende udlægshavers Reqvisition, bliver ved 3de offentlige Auctioner, som afholdes Onsdagen den 26de Januari, 9de og 23de Februari 1825, hver Dags Formiddag Kl. 11, opbuden til Salg: Kjøbmandsenken Madame Petersens eiende Gaard No. 11 paa Stege Kjøbstæds Møllegade, med sammes tilliggende Hauge og Jorder i Stege Eiendomsmarker, circa 5 Tdr. Land, og i Heineden circa 2 Tdr. Land, samt Rettighed i Ulfs hale efter 16 1/4 Grunddeele. Gaarden, som er indrettet til Boepæl for 2 Familier og fortiden meget fordeelagtig bortleiet, bestaaer af 18 Fag Huus til Gaden, 11 Fag Sidehuus og 17 Fag Baghuus, foruden en Tilbygning paa 2 Fag. Af Forhuset er 8 Fag grundmuret til Gaden, men forøvrigt er Bygningen af EgeBindingsværk. Desuden følger med denne Gaard, som i Særdeleshed er meget beqvemt indrettet til en Kjøbmandsgaard, et i Sidebygningen værende Brændeviinsbrænderie med tilhørende Jnventarium, i brugbar Stand. Auctionerne afholdes paa den sælgende Eiendom, og kan Conditionerne, samt øvrige Eiendommen vedkommende Oplysninger, forinden Auctionen erfares hos Prøveprocurator, Forvalter Gad paa Aalebekgaard, hvorhos det bemærkes: at denne Bekjendtgjørelse tjener til Efterretning saavel for Liebhaverne som Pantecreditorerne, i Overeensstemmelse med Placaten af 22de April 1817. Stege, den 23de Decbr. 1824. C. Meincke.
Lolland-Falsters Stifts-Tidende, 1825-01-04
Jfølge Forlig og Execution bliver det Vævermester Simon Danielsen heri Byen tilhørende Huus, bestaaende af 8 Fag Bindingsværk og beliggende paa denne Byes Fruegade, samt Brugsretten af de til Stedet henlagde 6 Tønder Land og Græsningsret for 4 Høveder paa Byens Fælled, stillet til 3de offentlige Auctioner, som afholdes paa denne Byes Raadstue Mandagen den 24de Januari samt 7de og 21de Februari tilkommende Aar, hver Dags Formiddag Kl. 10; hvilket herved bekjendtgjøres til Liebhavernes og Pantecreditorernes Efterretning, ifølge Placaten af 22de April 1817. Rødbye, den 30te December 1824. S. Jbsen.
Lolland-Falsters Stifts-Tidende, 1825-01-04
Jndkaldelse.
Lolland-Falsters Stifts-Tidende, 1825-01-04
Den kongelige preusisk pommerske Stadsret i Gartz an der Oder, har tilmeldt mig, at en Snedker, navnlig Christian Friederik Stantz, som for omtrent 40 Aar siden skal have været boesat og givt et Sted i Lolland, har en Capital beroende i Rettens Værge, som kan blive ham eller hans Arvinger udbetalt. Bemeldte Snedker Christian Friederik Stantz, eller hans Arvinger, indkaldes derfor til snarest mueligt at melde sig hos Stiftamtet, forsynede med de fornødne Beviisligheder, hvornæst man skal foranledige at Capitalen, om hvis Størrelse Vedkommende skulle blive nærmere underrettede, bliver oversendt hertil og udbetalt.
Lolland-Falsters Stifts-Tidende, 1825-01-04
Stiftamtet for Lolland og Falster, Nyekjøbing den 25de December 1824. R. v. Jessen.
Lolland-Falsters Stifts-Tidende, 1825-01-04
Under Gedsørgaards Arvefæstegods er ved Døden afgaaet Parcellist Hans Jensens Hustrue, Anne Zacariasdatter af Giedesbye, og da Enkemanden, forbemeldte Hans Jensen, ved den den 23de dennes afholdte Registeringsforretning har begjært det fælles Boe realiseret og deelt paa lovlig Maade imellem dettes Creditorer, indkaldes herved, i Overeensstemmelse med Placaten af 26de October 1792, med 12 Ugers Varsel, samtlige Creditorer til for undertegnede Skifteforvalter at anmelde og beviisliggjøre deres Fordringer. Ligeledes bekjendtgjøres og herved, at en Skiftesamling i dette Boe er bestemt at afholdes her paa Skriverstuen Onsdagen den 11te Januari 1825, hvortil samtlige Creditorer indkaldes at give Møde. Gedsørgaard paa Falster, den 27de Decbr. 1824. Friis.
Lolland-Falsters Stifts-Tidende, 1825-01-04
Tilkjøbs.
Lolland-Falsters Stifts-Tidende, 1825-01-04
Undertegnede agter, formedelst anden Bestemmelse, underhaanden at sælge sin vedboende Stubmølle, med de derved værende Bygninger, ved Gurrebye i Lollands Sønderherred. Dermed kan følge Agerland til omtrent 1/2 Tde. Hartkorn, og en Eng, hvorpaa aarlig kan avles 5 a 6 Læs Høe. C. Poulsen.
Lolland-Falsters Stifts-Tidende, 1825-01-04
Bortkommen. Paa Veien imellem Hardenberg og Vaabensted er den 2den Januar tabt et nyt, sorttavlet Hestedækken. Finderen ville, imod en passende Douceur, aflevere samme i Vaabensted Præstegaard.
Lolland-Falsters Stifts-Tidende, 1825-01-04
Ved Tallotteriets 1055 Trækn, i Wandsbeck udkom: No. 88. 90. 70. 71. 26.
Lolland-Falsters Stifts-Tidende, 1825-01-07
Lollands og Falsters Stifts Kongelig alene privilegerede. Efterretninger. Addressecontoirs Bas Nittende Aargang. Nummer 2. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1825-01-07
Udenlandsk. Grækerne - Tyrkerne. Capudan Pascha, som den 25de Novbr. løb paa sit Admiralskib ind i Havnen ved Constantinopel, blev modtaget med alle Æresbeviisninger. Han har havt Audients hos Storvezieren og erholdt en Ærespelts.
Lolland-Falsters Stifts-Tidende, 1825-01-07
De Skibe, hvormed Paschaen kom tilbage, befinde sig i den sørgeligste Tilstand, og vidner tydelig om forrige Aars Feldttogs slette Udfald.
Lolland-Falsters Stifts-Tidende, 1825-01-07
J Anledning af det Rygte, at Porten vil sætte endnu ringere Myntsorter i Omløb, hersker stor Bestyrtelse i Hovedstaden.
Lolland-Falsters Stifts-Tidende, 1825-01-07
Paa Morea skal være opdaget en Sammensværgelse, der havde det skjændige Formaal, at sælge Halvøen til Vicekongen af Ægypten for den Sum 70 Mill. Pjastre. Bosniakerne have revolteret imod deres Pascha, myrdet hans Kiaja og jaget Vezieren paa Flugten. Ogsaa i Trapezund er udbrudt Oprør.
Lolland-Falsters Stifts-Tidende, 1825-01-07
Man siger, at Mehemed Pascha vil lade 1 Million Negere komme til Ægypten, for at formere Landets Befolkning.
Lolland-Falsters Stifts-Tidende, 1825-01-07
Østerrig. Hof- og Statscancelliet i Wien er i denne Tid meget beskjæftiget. Der affærdiges fra samme mange Courerer, og alt tilkjendegiver, at Diplomatikerne har Ting af Vigtighed at afgjøre. Rygtet siger, at Forhandlingerne mellem det Wiener Hof og andre store Hoffer angaaer Grækenlands fremtidige Skjæbne. Om endog samtlige store Magter i Europa blive angaaende Grækenland enige om at yde samme Bistand, vil det dog blive vanskeligt, at bringe Porten til Fornuft; thi Storherren og det i Divanet herskende Partie paastaae Fredagen den 7 Januar 1825. bestandig Grækernes ubetingede Underkastelse. Det af en fornem tyrkisk Embedsmand gjorte Forslag, om at sætte Morea med Hensyn til Porten i samme Forhold som Moldau og Wallachiet, foraarsagede ikke alene stor Allarm i Divanet, men bragte Ophavsmanden i betydelig Fare, da flere udstødte Trudsler imod ham. Dog maa man ikke tabe Haabet om en lykkelig Tilendebringelse af Portens og Grækenlands Stridigheder, da den tyrkiske Regjering nok vil indsee, at den uden Redning maatte gaae til Grunde, dersom den modsatte sig samtlige europæiske store Magter. Befaling af Porten om Fyrstendømmenes Rømning er ikke alene ankommen fra Constantinopel, men strax fuldbyrdet.
Lolland-Falsters Stifts-Tidende, 1825-01-07
Spanien. Madrid, den 13de December. Det franske Hovedqvarteer har gjort Holdt imellem Burgos og Aranda. Decretet, ifølge hvilket alle under Revolutionen indførte Bøger, Kobberstykker o. s. v., skulle afleveres til Geistligheden, er erklæret for Nul; men derimod er et andet blevet fornyet, hvorefter de under 1ste Marts 1820 forbudne Bøger ei tør indføres.
Lolland-Falsters Stifts-Tidende, 1825-01-07
De forhenværende Medlemmer af Municipalitetet, saavelsom Granderne, der blive bevogtede i deres Huse, ligesom og de Fængslede, blive nu alle behandlede mildere.
Lolland-Falsters Stifts-Tidende, 1825-01-07
Et Rygte fortæller, at der skal holdes Caserner og Boliger for 6000 Md. franske Tropper paa rede Haand.
Lolland-Falsters Stifts-Tidende, 1825-01-07
Bladet Gazeta meddeler fra Lima af 15de Juli den Efterretning, som paastaaes at være den sidste, der er kommen til Europa, at Canterat skal, med Forstærkninger, han har faaet fra Laserna, have en Styrke af 16,000 Mand, medens Bolivar, som forgiæves forlanger Tropper fra Columbien, i det høieste kun har 11,000. Naar den Sidste ikke hurtigt trækker sig tilbage, vil han blive omringet af 30,000 Mand. Lima er Hs. Majestæt paa det troeste hengiven. Den førgeligste Efterretning, man har derfra, er, at Velde lider af en Brystsvaghed.
Lolland-Falsters Stifts-Tidende, 1825-01-07
Da Prinds Marmilian af Sachsen reiste igjennem Valladolid erfarede han, at der næste Dag skulde hænges en Constitutionel. Hs. k. H. udvirkede Opsættelse af Henrettelsen og bad Kongen om Naade for den Fordømte, hvilken Bøn Hs. Majestæt strax opfyldte.
Lolland-Falsters Stifts-Tidende, 1825-01-07
Frankrig.
Lolland-Falsters Stifts-Tidende, 1825-01-07
Paris, den 22de December. Jgaar bivaanede Hs. Majestæt og den kongelige Familie Helligaands=Messen. Kongen blev ved Kirkeporten modtaget af Erkebispen og under en Thronhimmel, baaren af 8 Geistlige, ledsaget til den for Allerhøistsamme beredte Plads.
Lolland-Falsters Stifts-Tidende, 1825-01-07
Efter Sigende vil Hs. Majestæts Kronningshøitidelighed kun holde ham 3 Dage fra Hovedstaden. Kongen vil gjøre Reisen til Rheims paa een Dag og tilbringe Natten i det erkebiskoppelige Pallads. Følgende Morgen vil omtalte Høitidelighed finde Sted, og Hs. M. endnu samme Dag reise til Compiegne. Den tredie Dag vil Hoffet igjen indtræffe i Paris og derpaa strax Kronningsfesten begyndes.
Lolland-Falsters Stifts-Tidende, 1825-01-07
Hs. kgl. H. Dauphin har understøttet flere af den berømte General Pichegrus Paarørende, der levede i den bittreste Armod.
Lolland-Falsters Stifts-Tidende, 1825-01-07
Som en Følge af den ogsaa her til Lands overflødige Regn, er af Terrassen til Hertugen af Orleans Slot i Amboise nedstyrtet en saa betydelig Masse, at 5 Huse bleve begravede, hvorved en Olding med hans Datter mistede Livet og to andre Personer bleve lemlæstede.
Lolland-Falsters Stifts-Tidende, 1825-01-07
Adskilligt. Ved Proclama af 5te December f. A. indkalder Nordhorslens Sorenskriverie i Norge Arvingerne efter Over toldbetjent Johan Amund Klein; den Afdødes Sødskende, skulle have opholdt sig i Kjøbenhavn, Saxkjøbing og Korsøer.
Lolland-Falsters Stifts-Tidende, 1825-01-07
Den 19de Decbr. f. A. blev den for sine Manddomsbedrivter meget udmærkede Kone, Dorothea Geiger, fød Nordhausen, begravet i Magdeburg paa den militaire Kirkegaard. J Aarene 1813 og 1814 fægtede hun som Musketeer i det 26de Regiment for Tydsklands store Sag. Officiererne af det Regiment, hvorunder hun tjente, vidste at skatte hendes Fortjenester som Soldat, og man har siden beundret hendes stille Fordringsløshed i hendes qvindelige Virkekreds.
Lolland-Falsters Stifts-Tidende, 1825-01-07
Det nye Dampskib paa Bodensøen gjorde sit Prøvestykke den 8de December, da det i en flyvende Storm lagde Veien tilbage i halvfjerde Time, med 900 Centner Fragtgods, endskjøndt det laae ganske paa Siden med det ene Hjul heelt nede, og det andet næsten ovenfor Vandet.
Lolland-Falsters Stifts-Tidende, 1825-01-07
Fra Neapel skrives følgende: Med det Dampskib, som i flere Maaneder regelmæssig er gaaet til Palermo, ville Entrepreneurerne vanskelig gjøre Lykke, og de tre slettere Paketbaade, som seile hver tiende Dag, have endnu stedse Fortrinet; de ere sædvanligen fyldte med Reisende, naar Dampskibet kuns har 4 eller 6. Neapolitaneren er ikke for det Nye, han kan ikke overbevise sig om Fartens Sikkerhed, uagtet han hver Uge paa bestemte Dage seer den komme og afgaae til fastsatte Timer, og det er dog vist en stor Behagelighed, i 24 Timer sikkert at tilbagelægge en Sørelse af saa mange Mile, hvorpaa de almindelige Skibe anvende i det mindste 3 til 4 Dage. Saafremt vor Regjering derfor ikke overtager Foretagendet, har man besluttet til Foraaret igjen at opgive det, da Omkostningerne ere for store og alene af Steenkul forbruges der hver Time 8 Centner Den 20de Decbr. om Aftenen var Horizonten i Berlin usædvanlig klar, og den 21de havdes der 15 Sr. Varme.
Lolland-Falsters Stifts-Tidende, 1825-01-07
Den forhen omtalte Jldebrand i den hanoverske Kjøbstæd, Elze, var paasat af en Tjenestepige, der havde stukken Jld paa hendes Huusbonds Lade; til Hævn fordi han havde straffet hendes Dovenskab.
Lolland-Falsters Stifts-Tidende, 1825-01-07
det engelske Menageri i Mettingham, har en engelsk Tigerinde nylig faaet 3 Unger ved en africansk Løve.
Lolland-Falsters Stifts-Tidende, 1825-01-07
J Warschau maa nu ingen tilreisende Jøde boesætte sig, med mindre han eier 60,000 Gylden (10,000 Rdlr. Cour.) og kan opføre et nyt grundmuret Huus.
Lolland-Falsters Stifts-Tidende, 1825-01-07
En Fremmed, der opholder sig i Bologne, fik for kort siden det originale Jndfald, at lade sig umiddelbar under Lysekronen i Commediehuset indrette en Hængeloge, fordi ikke nogen Plads i Theatrets Loger eller Parterre behagede ham. For en betydelig Sum antog Theaterbestyreren Forslaget, og ved næste Theaterforestilling blev han, ved Overturens Begyndelse, ovenfra i sin Hængemaskine firet halvt ned i Salen. J Begyndelsen forbansedes Alle over dette besynderlige Syn; men da Dækket blev rullet op, og Maskinen blev hængende ubevægelig, som forhindrede mange i at see, blev Folkesværmen urolig. Larmen blev snart saa heftig, at Theaterbestyreren saae sig nødt til, trods den forbittrede Herres Modstand og Banden, at drage Hængemaatten op. Men han vilde forfægte sin formeentlige Ret til det Yderste, og i det han med Hænderne holdt imod Loftet, gik Bunden ud af Maskinen, og han styrtede ned paa Parterret. Lykkelig nok for hans Person kom han derfra med heelt Skind, men beskadigede 5 Mennesker. Nu er der Proces imellem ham, som skal betale de Saarede Badskjærløn, og Theaterbestyrerne.
Lolland-Falsters Stifts-Tidende, 1825-01-07
Jndenlandsk. J Tallotteriets 1055de Trækning i Wandsbeck den 28de Decbr. 1824, blev paa No. 70, 71, 90 atter vunden en Terne hos Collecteur Jensen i Sarkjøbing. Formedelst de stærke sydvestlige Orcanstorme steg Vandet den 3die dennes i Fjorden ved Natskov over Bolværket; hvilket foraarsagede, at Communicationen mellem Sønderherred og Nakskov i nogle Dage har været standset. – Den 4de om Morgenen havde vi med norden Vind 1 1/2 Sr. Frost, og noget op paa Dagen reiste sig en meget stærk Storm, ledsaget med Sneefog, som vedvarede til den 5te, da Vandet ikke alene steeg omtrent 3 Alen over den saakaldte Pram ved Nakskov, men skyllede tillige saa høit op i denne Byes Gader, ved Fjorden, at flere der boende Familier maatte ved Hielp af store Skibsbaade forlade deres Huse, efter at de havde transporteret deres Boehave ud af underste Etage, hvor Vandet strømmede ind. Store Fartøier, som, naar Vandet har sin sædvanlige Høide, ligger betydelig lavere end Bolværket, reiste sig næsten over dette, og Vedkommende maatte seile paa Skibsbaade mellem Toldboderne ved Stranden. Et stort Stykke af den gamle Skandse, lige for Møllen pa Færgelandet, der ikke kunde Modstaae Vandets Magt, nedstyrtede. End ikke de i Nakskov værende ældste Personer mindes et saadant Høivand. Nærmere Efterretninger forventes. Samme Dag var Vandet ogsaa meget høit i Aaen som løber fra Hurebye til Sarkjøbing, og henimod Aften kunde Fodgjængere ikke passere Broen til Byen.